હવે જરા, ફેશનના રંગોમાં ‘ઇન-થિંગ’ અને ‘આઉટ થિંગ’ની વાત કરીએ. નેશનલ ઇન્સ્ટિટ્યૂટ ઓફ ફેશન ટેક્નોલોજી(નિફ્ટ), ગાંધીનગરમાં ફેશન ડિઝાઈન ક્ષેત્રના આસિસ્ટન્ટ પ્રોફેસર ડૉ. રવિ જોશી કહે છે, “પશ્ચિમી દેશના લોકો રોજિંદા જીવનમાં ગ્રે કે સફેદ કપડાં જ પહેરે છે એને બદલે આપણા દેશમાં રંગબેરંગી કપડાં પહેરવાનું ચલણ તેમને નવાઈ પમાડે છે. આપણે ત્યાં પુરુષોનાં વસ્ત્રો મોટેભાગે સફેદ રંગ આધારિત હોય છે જ્યારે સ્ત્રીનાં વસ્ત્રો રંગીન હોય છે. એટલે મારી દૃષ્ટિએ કાપડમાં રંગોની વિવિધતા સ્ત્રીઓમાં જોવા મળે છે.